Author: katrlik
Company: MZP SR

Návrh 

na zrušenie úlohy č. 16 v septembri z Plánu legislatívnych úloh vlády Slovenskej republiky na rok 2010 
–––––––––––––––––––––––––––––––––––––––––––––––––––––––––––––––––––––––––––

Návrh na zrušenie:

Číslo úlohy:	Úloha č. 16 v septembri z Plánu legislatívnych úloh vlády Slovenskej republiky na rok 2010

Znenie úlohy:	Návrh zákona o posudzovaní vplyvov na životné prostredie

Termín úlohy:       september 2010 
                           
Zrušenie úlohy:      pre ministra životného prostredia Slovenskej republiky

Odôvodnenie:        

Na základe Plánu legislatívnych úloh vlády Slovenskej republiky na rok 2010 malo Ministerstvo životného prostredia Slovenskej republiky (ďalej len „ministerstvo“) v mesiaci september 2010 podľa bodu 16 predložiť na rokovanie vlády Slovenskej republiky (ďalej len „vláda“) návrh zákona o posudzovaní vplyvov na životné prostredie.

Potreba prípravy nového zákona o posudzovaní vplyvov na životné prostredie vyplynula najmä z nevyhnutnosti dôslednej transpozície smernice 2001/42/ES  z 27. júna 2001 o posudzovaní účinkov určitých plánov a programov na životné prostredie, na ktorú Slovenskú republiku upozornila Európska Komisia výzvou (formálnym oznámením) - porušením č. 2009/2239 Európskej komisie K (2009) 7333 z  8. 10. 2009.
Pôvodne stanovený časový harmonogram nebolo možné naplniť z dôvodu prolongácie interného pripomienkového konania zdĺhavým riešením zásadných pripomienok k materiálu, pričom zmenou ministerstva bolo potrebné materiál znovu predložiť na vnútorné schvaľovanie v rámci ministerstva a zároveň sa musel materiál prepracovať s ohľadom na nové legislatívne pravidlá, platné od júla 2010, spočívajúce v povinnosti uplatňovať jednotnú metodiku na posudzovanie vybraných vplyvov. 

Úloha sa bude zabezpečovať v roku 2011 a z toho dôvodu bude zaradená do Plánu legislatívnych úloh vlády Slovenskej republiky na rok 2011 ako návrh zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov .

Na základe uvedených skutočností ministerstvo navrhuje úlohu č. 16 v septembri z Plánu legislatívnych úloh vlády Slovenskej republiky na rok 2010 zrušiť.